અમદાવાદ: દેશમાં આતંકવાદી હુમલો થવાનું એલર્ટ હોય ત્યારે સૌ પ્રથમ રેલવે સ્ટેશન અને બસ સ્ટેશન પર પોલીસ એલર્ટ થાય છે. રેલવે સ્ટેશન પર સુરક્ષા માટે રેલવે પોલીસ અને આરપીએફ (રેલવે સુરક્ષા બળ) અલગથી હોય છે. પરંતુ કાલુપુર, મણિનગર અને સાબરમતી રેલવે સ્ટેશન પર સુરક્ષાને નામે મીંડું છે. લાખો પ્રવાસીઓની સુરક્ષા પર અનેક સવાલો ઊઠતાં રેલવે પોલીસ અને આરપીએફ હવે જાગી છે. પોલીસ દ્વારા ૧૪ નવા મેટલ ડિટેકટર, પ૦ સીસીટીવી કેમેરા લગાવાશે. સાથે સાથે એક નવો કંટ્રોલરૂમ પણ ઊભો કરાશે.